钦定古今图书集成/理学汇编/学行典/第250卷 > 周自任
## 钦定古今图书集成/理学汇编/学行典/第250卷 > 周自任

按《太平县志》：周自任，字仁吾，丰神秀整，治书经，尤精
于《易》。尝馆于某姓，夜静邻妇至，挑灯阅书，终不答。将
旦，妇跪而泣曰：“我误甚，悔亦无及，幸无露我名。”任正
色曰：“尔第去，我岂败人名以自成名者？”侵晨假他事
辞归，终身不复言。孙光启髫年游泮，有父老讶之，因
叹息述其事，以彰善报云。